《观音岩》
清代·郭昆焘

空舲高出云，其中剧深黝。兹崖稍低狭，划若神工剖。

虬松蟠岩侧，真见支离叟。云是念庵植，绵历岁月久。

如何风雨宵，不化蛟龙走。

作者简介：（1823—1882）清湖南湘阴人，原名先梓，字仲毅，号意城，晚号樗叟。郭嵩焘弟。道光二十四年举人。会试两次下第，遂绝意科举。咸丰间参湘抚张亮基、骆秉章等幕府，文檄函牍，调发兵食，均能应机立办，因荐进内阁中书四品京堂。有《云卧山庄诗文集》、《说文经字正谊》。